
28 Φεβρουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 619 


ΑΠΟΦΑΣΕΙΣ 

Αριθμ. 23500/ΕΥΘΥ 17 7 

Τροποποίηση της με αριθμ. 53684/ΕΥΘΥ 460/ 
18-05-2015 (ΦΕΚ 948/Β72015) υπουργικής από¬ 
φασης με θέμα: «Διάρθρωση της Ειδικής Υπηρε¬ 
σίας Διαχείρισης ΕΠ ΑΝΑΠΤΥΞΗ ΑΝΘΡΩΠΙΝΟΥ 
ΔΥΝΑΜΙΚΟΥ, ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ 
του άρθρου 5 παρ.3 του ν.4314/2014». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του π.δ. 63/2005 (ΦΕΚ Α'98) 

2. Το ν.4314/2014 σχετικά με τη διαχείριση, τον έλεγχο 
και την εφαρμογή αναπτυξιακών παρεμβάσεων για την 
προγραμματική περίοδο 2014-2020 και λοιπές διατάξεις, 
όπως κάθε φορά ισχύει, και ειδικότερα τα άρθρα 4,5,8, 
39 και 58 παρ.1 αυτού (ΦΕΚ Α'265) 

3. Το ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013» (ΦΕΚ Α'267), όπωςτροποποιήθηκε 
και ισχύει. 

4. Τον Κανονισμό (ΕΕ) 1303/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω- 
παϊκόΤαμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό 
Γεωργικό Ταμείο Αγροτικής Ανάπτυξης και το Ευρωπα¬ 
ϊκό Ταμείο Θάλασσας και Αλιείας και περί καθορισμού 
γενικών διατάξεων για το Ευρωπαϊκό Ταμείο Περιφε¬ 
ρειακής Ανάπτυξης, το Ευρωπαϊκό Κοινωνικό Ταμείο, 
το Ταμείο Συνοχής και το Ευρωπαϊκό Ταμείο Θάλασσας 
και Αλιείας και για την κατάργηση του κανονισμού (ΕΚ) 
αριθ. 1083/2006. 

5. Την με αριθ. Ε(2007) 5534/12.11.2007 απόφαση της 
Ευρωπαϊκής Επιτροπής για την έγκριση του Επιχειρησια¬ 
κού Προγράμματος «Ανάπτυξη Ανθρώπινου Δυναμικού» 
του ΕΣΠΑ 2007-2013, όπωςτροποποιήθηκε και ισχύει 
κάθε φορά. 

6. Την με αριθ. Ε(2007) 5634/16.01.2007 απόφαση της 
Ευρωπαϊκής Επιτροπής για την έγκριση του Επιχειρησια¬ 


κού Προγράμματος «Εκπαίδευση και Διά Βίου Μάθηση» 
του ΕΣΠΑ 2007-2013, όπωςτροποποιήθηκε και ισχύει 
κάθε φορά. 

7. Την με αριθ. <1(2014) /10128 (ΊπθΙ/ 17-12-2014 από¬ 
φαση της Ευρωπαϊκής Επιτροπής για την έγκριση του 
Επιχειρησιακού Προγράμματος «Ανάπτυξη Ανθρώπινου 
Δυναμικού, Εκπαίδευση και Διά Βίου Μάθηση» του ΕΣΠΑ 
2014-2020, όπως ισχύει κάθε φορά. 

8. Το π.δ. 116/2014 (ΦΕΚ Α' 185/3-9-2014) «Οργανισμός 
Υπουργείου Ανάπτυξης και Ανταγωνιστικότητας» όπως 
τροποποιήθηκε με το π.δ. 24/2015 (ΦΕΚ Α'20/27-1 -2015). 

9. Το π.δ. 123/2016 (ΦΕΚ Α'208/4-11-2016) «...Μετο- 
νομασία του Υπουργείου Οικονομίας, Ανάπτυξης και 
Τουρισμού σε Υπουργείο Οικονομίας και Ανάπτυξης...». 

10. Το π.δ. 125/2016 (ΦΕΚ Α' 210/4-11 -2016) «Διορι¬ 
σμός Υπουργών, Αναπληρωτών Υπουργών και Υφυπουρ¬ 
γών». 

11. Την υπ' αριθμ. Υ197/16.11.2016 απόφαση ανάθε¬ 
σης αρμοδιοτήτων στον αναπληρωτή υπουργό οικονο¬ 
μίας και ανάπτυξης, Αλέξανδρο Χαρίτση (ΦΕΚ Β'3722). 

12. Την αριθ. 53684/ΕΥΘΥ 460/18-5-2015 (ΦΕΚ 
948/Β72015) υπουργική απόφαση «Διάρθρωση της Ει¬ 
δικής Υπηρεσίας Διαχείρισης ΕΠ ΑΝΑΠΤΥΞΗ ΑΝΘΡΩΠΙ¬ 
ΝΟΥ ΔΥΝΑΜΙΚΟΥ, ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ 
του άρθρου 5 παρ.3 του ν.4314/2014». 

13. Την από 23.2.2017 εισήγηση - ενημερωτικό ση¬ 
μείωμα του Γενικού Γραμματέα Δημοσίων Επενδύσεων 
και ΕΣΠΑ για την έγκριση και υπογραφή της υπουργικής 
απόφασης από τον Αναπληρωτή Υπουργό Οικονομίας 
και Ανάπτυξης. 

14. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Την τροποποίηση της υπ' αριθμ. 53684/ΕΥΘΥ 460/ 
18-05-2015 (ΦΕΚ 948/Β72015) υπουργικής απόφασης 
του Υπουργού Οικονομίας, Υποδομών, Ναυτιλίας και 
Τουρισμού, ως ακολούθως: 

Άρθρο 1 

Ι.Το σημείο (I) του άρθρου 2 αντικαθίσταται ως εξής: 

«(I) Μονάδα Α: Προγραμματισμού και αξιολόγησης ΕΠ» 

2. Το εδάφιο δεύτερο του σημείου (XI) του άρθρου 2 
αντικαθίσταται ως εξής: 

«Ειδικότερα η μονάδα Β2.4 διαχειρίζεται πράξεις των 
Ειδικών Στόχων, 10.1 (ίϋ) «Αναβάθμιση και εκσυγχρονι- 

σμός των γνώσεων και των δεξιοτήτων των εκπαιδευτι¬ 
κών» και 10.1 (ίν) «Αύξηση της συμμετοχής στην προσχο- 
λική εκπαίδευση»,της Επενδυτικής Προτεραιότητας 10.1 
στους Άξονες Προτεραιότητας 6,8,9, καθώς και πράξεις 
των Αξόνων Προτεραιότητας 10,11 και 12.». 

3. Το εδάφιο δεύτερο του σημείου 1.1 του άρθρου 3 
αντικαθίσταται ως εξής: 

«Η Μονάδα Α της ΕΥΔ ΕΠ ΑΝΑΔ-ΕΔΒΜ αναλαμβάνει 
τις αρμοδιότητες προγραμματισμού και αξιολόγησης 
για το σύνολο του ΕΠ. Συγκεκριμένα:» 

4. Μετά το σημείο 1.1.17 προστίθεται σημείο 1.1.18 με 
το εξής περιεχόμενο: 

«1.1.18 Για τους Άξονες Προτεραιότητας 10, 11 και 12 
του Επιχειρησιακού Προγράμματος, η Μονάδα Α: 

α) Εισηγείται στην Επιτροπή Παρακολούθησης τη με¬ 
θοδολογία και τα κριτήρια επιλογήςτων πράξεων βάσει 
των οποίων επιλέγονται οι πράξεις για χρηματοδότηση 
από τους ανωτέρω άξονες προτεραιότητας, τους θεματι¬ 
κούς στόχους και τις επενδυτικές προτεραιότητες του ΕΠ, 
β) Συντάσσει τις προσκλήσεις για την υποβολή αιτή¬ 
σεων χρηματοδότησης, στη βάση της «Εξειδίκευσης της 
εφαρμογής του ΕΠ» και του ετήσιου προγραμματισμού 
των προσκλήσεων, όπως έχουν εγκριθεί από την Επιτρο¬ 
πή Παρακολούθησης, λαμβάνοντας υπόψη τους ειδικό¬ 
τερους στόχους και δείκτες που πρέπει να επιτευχθούν 
μέσω του κάθε άξονα, την πορεία των ήδη ενταγμένων 
πράξεων, καθώς και τυχόν πρότερες ενέργειες που απαι¬ 
τούνται για την έκδοση της πρόσκλησης, 
γ) Εισηγείται στον Ειδικό Γραμματέα ΔιαχείρισηςΤομε- 
ακών ΕΠ του ΕΚΤ για την έκδοση των προσκλήσεων για 
υποβολή αιτήσεων χρηματοδότησης από τους άξονες 
προτεραιότητας 10,11 και 12 του ΕΠ και μετά την έκδοσή 
τους, τη δημοσιοποίησή τους. Οι προσκλήσεις παρέχουν 
προς τους δυνητικούς δικαιούχους σαφείς και λεπτομε¬ 
ρείς πληροφορίες τουλάχιστον σχετικά με: 

(ί) τις ευκαιρίες χρηματοδότησης σχετικά με τον τύπο 
των δράσεων που θα χρηματοδοτηθούν στο πλαίσιο 
της πρόσκλησης, 

(ϋ) τους όρους επιλεξιμότητας των δαπανών που πρέ¬ 
πει να ικανοποιούν οι προτεινόμενες πράξεις προκει- 
μένου να ενταχθούν για χρηματοδότηση στο πλαίσιο 
του ΕΠ, 

(ίϋ) την περιγραφή των διαδικασιών εξέτασης των 
αιτήσεων χρηματοδότησης και τις σχετικές χρονικές 
προθεσμίες, 

(ίν) τη μεθοδολογία και τα κριτήρια επιλογής των προς 
χρηματοδότηση πράξεων, 

(ν) τα αρμόδια στελέχη της ΕΥΔ τα οποία μπορούν να 
παρέχουν πληροφορίες σχετικά με το ΕΠ, 

(νί) την ευθύνη του δικαιούχου για την ενημέρωση του 
κοινού σχετικά με το σκοπό της πράξης και την υποστή¬ 
ριξη από τα Ταμεία της Ε.Ε., σύμφωνα με την εγκεκριμένη 
στρατηγική επικοινωνίας του ΕΠ, τους στόχους και τις 
ευκαιρίες χρηματοδότησης του ΕΠ, 
νϋ) την υποχρέωση του δικαιούχου, εφόσον η πρότασή 
του επιλεγεί, να συμπεριληφθούν στοιχεία της πράξης 
του στον κατάλογο των πράξεων του ΕΠ, ο οποίος δη¬ 
μοσιοποιείται και είναι προσβάσιμος μέσω ενιαίου διαδι¬ 
κτυακού τόπου ή ενιαίας διαδικτυακής πύλης, σύμφωνα 


με το άρθρο 115, παρ. 2 του Καν. 1303/2013, 

δ) Αξιολογεί τις προτάσεις που υποβάλλονται, εφαρμό¬ 
ζοντας την εγκεκριμένη μεθοδολογία και τα εγκεκριμένα 
κριτήρια αξιολόγησης από την Επιτροπή Παρακολού¬ 
θησης, 

ε) Εισηγείται στον Ειδικό Γραμματέα Διαχείρισης Το- 
μεακών ΕΠ του ΕΚΤ για την έκδοση των αποφάσεων 
ένταξης των πράξεων στους άξονες προτεραιότητας 10, 
11 και 12 του ΕΠ, τυχόν τροποποιήσεων τους και ανα¬ 
κλήσεις. Μετά την έκδοση των αποφάσεων ένταξης των 
πράξεων, ενημερώνει την αρμόδια Μονάδα «Διαχείρισης 
Πράξεων» και δημοσιοποιεί τις αποφάσεις ένταξης στην 
οικεία ιστοσελίδα του ΕΠ.» 

5. Μετά το σημείο 1.1.18 προστίθεται σημείο 1.2 με το 
εξής περιεχόμενο: 

«1.2 Προγραμματική περίοδος 2007-2013 ΕΠ «Εκπαί¬ 
δευση και Δια Βίου Μάθηση» 

Η Μονάδα Α της ΕΥΔ ΕΠ ΑΝΑΔ-ΕΔΒΜ αναλαμβάνει τις 
εξής αρμοδιότητες: 

1.2.1 Συντάσσει τις αναγκαίες αναφορές για την προ¬ 
ετοιμασία της ετήσιας εξέτασης του Επιχειρησιακού 
Προγράμματος, με σκοπό, να ενημερώνεται η Επιτροπή 
Παρακολούθησης για τα αποτελέσματάτης και παρακο¬ 
λούθηση στα σχόλια της Ευρωπαϊκής Επιτροπής. 

1.2.2 Συντάσσει τις ετήσιες και τελικές εκθέσεις εκτέ¬ 
λεσης του Επιχειρησιακού Προγράμματος, τις οποίες 
υποβάλλει στην Επιτροπή μετά από την έγκριση της 
Επιτροπής Παρακολούθησης. 

1.2.3 Οργανώνει τις αξιολογήσεις του Επιχειρησιακού 
Προγράμματος σύμφωνα με τις κατευθύνσεις της Εθνι¬ 
κής Αρχής Συντονισμού και της ΕΥΣΕΚΤ. Παρακολουθεί 
τις αξιολογήσεις και λαμβάνει τα κατάλληλα μέτρα για 
την αξιοποίηση των συμπερασμάτων τους. 

1.2.4 Παρακολουθεί την πορεία εφαρμογής του Επι¬ 
χειρησιακού Προγράμματος και ειδικότερα της χρημα¬ 
τοοικονομικής προόδου του, των ποσοτικοποιημένων 
δεικτών και τις προοπτικών εξέλιξής τους και καταρτίζει 
εισηγήσεις προς την Επιτροπή Παρακολούθησης με τις 
προτάσεις αναθεώρησής τους. 

1.2.5 Παρέχει στην Αρχή Πιστοποίησης όλες τις ανα¬ 
γκαίες πληροφορίες σχετικά με τις διαδικασίες και τις 
επαληθεύσεις που πραγματοποιούνται σε σχέση με κάθε 
δαπάνη των πράξεων που διαχειρίζεται, για σκοπούς 
πιστοποίησης. 

1.2.6 Παρέχει στην Ευρωπαϊκή Επιτροπή, κατόπιν γρα¬ 
πτού σχετικού αιτήματος της, τις πληροφορίες που ανα- 
φέρονται στο Παράρτημα III του Καν. 1828/2006 εντός 
δεκαπέντε εργάσιμων ημερών από την παραλαβή του 
αιτήματος ή εντός οποιοσδήποτε άλλης συμφωνημένης 
περιόδου, με σκοπό τον έλεγχο εγγράφων για τη διενέρ¬ 
γεια επιτόπιων ελέγχων. 

1.2.7 Συνεργάζεται με την Εθνική Αρχή Συντονισμού, 
την καθ' ύλην αρμόδια υπηρεσία συντονισμού και την 
Επιτροπή και παρέχει σε αυτές κάθε πληροφορία που 
ζητείται, σύμφωνα με τις διατάξεις εφαρμογής του ΕΠ. 

1.2.8 Παρακολουθεί την πορεία χρηματοδοτήσεων των 
πράξεων του ΕΠ μέσω του ΠΔΕ και σε συνεργασία με τις 
Μονάδες της ΕΥΔ καταρτίζει τις προτάσεις για το ΠΔΕ. 

1.2.9 Επίσης, έχει τις αρμοδιότητες που περιγράφονται 
στο σημείο III.1.3. έως το σημείο III.1.14 για το σύνολο 
των δράσεων των Αξόνων Προτεραιότητας 13, 14, 15 
(Τεχνική Υποστήριξη Εφαρμογής). 

6. Μετά το σημείο ΧΙ.2.4 προστίθεται σημείο ΧΙ.2.5 με 
το εξής περιεχόμενο: 

«ΧΙ.2.5 Για τις πράξεις των αξόνων προτεραιότητας 
10,11 και 12 συνεργάζεται με τη Μονάδα Α σχετικά με 
την ανάκληση πράξεων, για τις οποίες η εκτέλεση των 
υποέργων τους που αφορούν ενέργειες προετοιμασίας 
δεν ολοκληρώνονται εντός των χρονικών προθεσμιών 
που ορίζονται στην απόφαση ένταξης καθώς και για την 
έκδοση τροποποιήσεων της απόφασης ένταξης ή ανά¬ 
κλησης αυτής.» 

7. Οι αρμοδιότητες όπως αναφέρονται στα σημεία 2 
έως 6 ασκούνται με την διάρθρωση της Ειδικής Υπηρε¬ 
σίας ΕΠ ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ, ΕΚΠΑΙ¬ 
ΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ. 

8. Η παρ. 1 του άρθρου 5 αντικαθίσταται ως εξής: 

«1 .Το προσωπικό της ΕΥΔ ανέρχεται σε 120 άτομα και 
κατανέμεται ως εξής: 


Α. Κατηγορία Πανεπιστημιακής (Π.Ε.) και Τεχνολογικής 
Εκπαίδευσης (Τ.Ε.), 111 άτομα. 

Β. Κατηγορία Δευτεροβάθμιας Εκπαίδευσης (Δ.Ε.), 9 
άτομα.». 

Άρθρο 2 

Κατά τα λοιπά ισχύει η υπ' αριθμ. 53684/ΕΥΘΥ 460/ 
18-05-2015 (ΦΕΚ 948/Β72015) υπουργική απόφαση με 
θέμα: «Διάρθρωση της Ειδικής Υπηρεσίας Διαχείρισης 
ΕΠ ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ, ΕΚΠΑΙΔΕΥ¬ 
ΣΗ ΚΑΙ ΔΙΑ ΒΙΟΥ ΜΑΘΗΣΗ του άρθρου 5 παρ.3 του 
ν.4314/2014.». 

Η ισχύς της παρούσας απόφασης αρχίζει από τη δη¬ 
μοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Φεβρουάριου 2017 

Ο Αναπληρωτής Υπουργός 

ΑΛΕΞΑΝΔΡΟΣ ΧΑΡΙΤΣΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























